Štóž so přichodne tydźenje a měsacy po Budyšinje wuchodźuje, tomu móhło napadnyć, zo zelenišća a trawniki snano hižo tak wulizane kaž zašłe lěta njebudu. To pak ma swoje dobroty.
Budyšin (CM/SN). Při wozelenju zjawnych městnow chce město Budyšin lětsa po nowych pućach kročić. Hromadźe z wobdźělenskej a zawodowej towaršnosću (BBB), kotraž je za zeleń w měsće zamołwita, wupytachu w měsće nimale 20 městnow, hdźež maja małe łuki na dobro mnohotnosće družin nastać. Zo móhli na přikład pčołki a druhe insekty wjac picy namakać, chcedźa na zjawnych městnach dźiwim zelam a trawam wukćěć dać. To woznamjenja, zo tam hižo tak husto trawu syc njebudu, na přikład na Jordanowej, na Fabrikskej a w tak mjenowanej Frankfurće. Dohromady jedna so wo 42 000 kwadratnych metrow. Na wšitkich potrjechenych městnach wotpowědne informaciske taflički nastaja.
slk_Latn szl_Latn